CELEX: 32012D0228
Language: lt
Date: 1335225600000
Title: 2012/228/ES: 2012 m. balandžio 24 d. Tarybos sprendimas dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo XXI priedo (Statistika) pakeitimo

28.4.2012   
            
            
               LT
            
            
               Europos Sąjungos oficialusis leidinys
            
            
               L 116/5
            
         TARYBOS SPRENDIMAS
   2012 m. balandžio 24 d.
   dėl pozicijos, kurios Europos Sąjunga turi laikytis EEE jungtiniame komitete dėl EEE susitarimo XXI priedo (Statistika) pakeitimo
   (2012/228/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Europos ekonominės erdvės susitarimo (2) (toliau – EEE susitarimas) XXI priede išdėstytos specialios su statistika susijusios nuostatos ir priemonės;
            
         
               (2)
            
            
               į EEE susitarimą turėtų būti įtrauktas 2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų (3);
            
         
               (3)
            
            
               kalbant apie Islandiją Reglamento (ES) Nr. 691/2011 I, II ir III priedai turi būti įgyvendinti per dvejus metus nuo pirmojo duomenų perdavimo termino, kad būtų galima toliau kurti Islandijos nacionalines aplinkos sąskaitas;
            
         
               (4)
            
            
               kadangi Lichtenšteinui netaikoma Europos nacionalinių ir regioninių sąskaitų sistema pagal 1996 m. birželio 25 d. Tarybos reglamentą (EB) Nr. 2223/96 dėl Europos nacionalinių ir regioninių sąskaitų sistemos Bendrijoje (4), jam taip pat turi būti netaikomi įpareigojimai dėl Europos aplinkos ekonominių sąskaitų;
            
         
               (5)
            
            
               Sąjungos pozicija EEE jungtiniame komitete turėtų būti grindžiama pridedamu sprendimo projektu,
            
         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis EEE jungtiniame komitete dėl pasiūlyto EEE susitarimo XXI priedo (Statistika) pakeitimo, grindžiama EEE jungtinio komiteto sprendimo projektu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.
   
      Priimta Liuksemburge 2012 m. balandžio 24 d.
      
         
            Tarybos vardu
         
         
            Pirmininkas
         
         N. WAMMEN
      
   
   
      (1)  OL L 305, 1994 11 30, p. 6.
   
      (2)  OL L 1, 1994 1 3, p. 3.
   
      (3)  OL L 192, 2011 7 22, p. 1.
   
      (4)  OL L 310, 1996 11 30, p. 1.
   
      PROJEKTAS
      EEE JUNGTINIO KOMITETO SPRENDIMAS Nr. …/2012
      … m. … … d.
      kuriuo iš dalies keičiamas EEE susitarimo XXI priedas (Statistika)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (1) (toliau – EEE susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
      kadangi:
      
                  (1)
               
               
                  į EEE susitarimą turėtų būti įtrauktas 2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų (2);
               
            
                  (2)
               
               
                  EEE susitarimo XXI priedas turėtų atitinkamai būti iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XXI (Statistika) priede įterpiamas šis punktas:
      
                  „27c.
               
               
                  
                     32011 R 0691: 2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų (OL L 192, 2011 7 22, p. 1).
                  Reglamento (ES) Nr. 691/2011 nuostatos šio Susitarimo tikslais pritaikomos taip:
                  
                              a)
                           
                           
                              Kalbant apie Islandiją Reglamento (ES) Nr. 691/2011 I, II ir III priedai įgyvendinami per dvejus metus nuo pirmojo duomenų perdavimo termino.
                           
                        
                              b)
                           
                           
                              Reglamentas (ES) Nr. 691/2011 netaikomas Lichtenšteinui.“
                           
                        
            2 straipsnis
      
         Europos Sąjungos oficialiojo leidinio EEE priede skelbtinas Reglamento (ES) Nr. 691/2011 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja …, jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (3).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta …
         
            
               EEE jungtinio komiteto vardu
            
            
               Pirmininkas
            
            
               EEE jungtinio komiteto sekretoriai
            
         
      
      
         (1)  OL L 1, 1994 1 3, p. 3.
      
         (2)  OL L 192, 2011 7 22, p. 1.
      
         (3)  [Konstitucinių reikalavimų nenurodyta.] [Konstituciniai reikalavimai nurodyti.]